པ་ཊེལ་ལགས་ནི་ཡིད་ཆེས་དང་ཆིག་སྒྲིལ་གྱི་མཚོན་དོན་ཞིག་ཡིན།ཁོང་གིས་ཕྱི་ལོ་༡༩༢༨ལོར་རྒྱ་གར་གྷུ་ཇ་ར་ཏི་མངའ་སྡེ་ནང་དབྱིན་ཇིའི་གཞུང་ལ་བྷར་ཌོ་ལི་ས་ཏྱ་གྷ་ར་ཧ་ཞེས་པའི་བསྟུན་མེད་ལས་འགུལ་ཆེན་པོ་དེའི་མགོ་འཁྲིད་ཡོད་ཅིང་།རང་ཉིད་ཞིང་པའི་བུ་ཞིག་ཡིན་སྟབས།རྒྱ་གར་གྱི་ཞིང་པ་རྣམས་ཀྱིས་ཁོང་ལ་ཡིད་ཆེས་ཤུགས་ཆེར་བྱེད་ཀྱི་ཡོད།རྒྱ་གར་གྱི་ངལ་རྩོལ་གྲལ་རིམ་རྣམས་ཀྱིས་ཀྱང་ཁོང་ནི་ཁོ་ཚོའི་བདེ་སྡུག་བཤད་མཁན་གྱི་མགོ་འཁྲིད་ཅིག་ལ་ངོས་འཛིན་བྱེད་ཀྱི་ཡོད་པ་མ་ཟད།ཁོང་གི་རྒྱ་གར་གྱི་དཔལ་འབྱོར་དང་བཟོ་བསྐྲུན་དར་སྤེལ་གྱི་འཆར་སྣང་དེར་ཚོང་པ་དང་བཟོ་བསྐྲུན་པ་དག་གིས་དགའ་མོས་བྱས་ཡོད།ཁོང་གི་ཕྱག་རོགས་ཆབ་སྲིད་པ་དག་གིས་ཀྱང་ཁོང་ལ་ཡིད་ཆེས་བློ་འགེལ་བྱེད་ཀྱི་ཡོད་པ་དང་།ཁོང་ནི་གྷན་དྷིའི་རྗེས་ཀྱི་ལམ་སྟོན་པ་ལྟེ་བ་དེ་ཡིན་པ་རེད།ཕྱི་ལོ་༡༩༤༧ལོའི་ཆབ་སྲིད་ཀྱི་གནས་བབ་ཛ་དྲགས་ཡིན་པའི་སྐབས་དེར་ས་རོ་ཇི་ཎི་ནའེ་དྷུ་ལགས་ཀྱིས་ཁོང་ནི་མི་ཐག་གཅོད་བྱེད་མཁས་པོ་ཞིག་དང་གང་བཤད་ལག་བསྟར་བྱེད་མཁན་ཞིག་ཡིན་པར་བརྗོད་ཡོད།